Document ID: 32009R1050

A BIZOTTSÁG 1050/2009/EK RENDELETE
(2009. október 28.)
a 396/2005/EK európai parlamenti és tanácsi rendelet II., III. és IV. mellékletének egyes termékekben, illetve azok felületén található azoxistrobin, acetamiprid, klomazon, ciflufenamid, emamektin-benzoát, famoxadon, fenbutatin-oxid, flufenoxuron, fluopicolid, indoxakarb, ioxinil, mepanipirim, protiokonazol, piridalil, tiakloprid és trifloxistrobin megengedett szermaradék-határértéke tekintetében történő módosításáról
(EGT-vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 14. cikke (1) bekezdésére,
mivel:
(1)
Az azoxistrobin, acetamiprid, famoxadon, fenbutatin-oxid, indoxakarb, ioxinil, mepanipirim, tiakloprid és trifloxistrobin megengedett szermaradék-határértékét a 396/2005/EK rendelet II., illetve III. melléklete határozta meg. A klomazon, ciflufenamid, flufenoxuron, fluopicolid és protiokonazol megengedett szermaradék-határértékét a 396/2005/EK rendelet III. melléklete határozta meg. Az emamektin-benzoát és a piridalil megengedett szermaradék-határértékét nem határozták meg, és ezek az anyagok a 396/2005/EK rendelet IV. mellékletében sem szerepelnek.
(2)
A növényvédő szerek forgalomba hozataláról szóló 1991. július 15-i 91/414/EGK tanácsi irányelvvel (2) összhangban lévő, az azoxistrobin hatóanyagot tartalmazó növényvéd őszer mangoldra és brokkolira való alkalmazásának engedélyezésére vonatkozó eljárás keretében a 396/2005/EK irányelv 6. cikke (1) bekezdésének megfelelően az érvényben lévő megengedett szermaradék-határértékek módosítására irányuló kérelmet nyújtottak be.
(3)
Az acetamiprid esetében a zsázsára, spenótra és fűszernövényekre - a petrezselyemgyökér kivételével - való alkalmazás engedélyezését kérelmezték. A klomazon esetében a fűszernövényekre való alkalmazás engedélyezését kérelmezték. A ciflufenamid esetében a zabra való alkalmazás engedélyezését kérelmezték. Az alkalmazás érdekében a szermaradék-határértéket egyes állati termékekre is módosítani kell, mivel ez a gabona takarmányként használatos. Az emamektin-benzoát esetében az almatermésűekre, az őszibarackra és nektarinra, a csemege- és borszőlőre, az eperre, a paradicsomra, a padlizsánra, a borsra, a kabakosokra (ehető és nem ehető héjúak), a karfiolra, a brokkolira, a fejes káposztára, a fejes- és egyéb salátafélékre, a széleslevelű batáviai endíviára, a fűszernövényekre, a friss babfélékre (hüvelyes és hüvelytelen), a hüvelyes borsóra és az articsókára való alkalmazás engedélyezését kérelmezték. A famoxadon esetében gyógyteának használt virágokra való alkalmazás engedélyezését kérték. A fenbutatin-oxid esetében a paradicsomra való alkalmazás engedélyezését kérték. Az indoxakarb esetében az apró gyümölcsökre és bogyós gyümölcsökre - az egres és a ribiszke kivételével - való alkalmazás engedélyezését kérelmezték. Az ioxinil esetében a rozsra és a tritikáléra történő alkalmazás engedélyezését kérelmezték. Az alkalmazás érdekében a szermaradék-határértéket a szarvasmarhák, a juhok és a kecskék húsára, májára, veséjére és zsírjára nézve is módosítani kell, mivel ezeket a gabonaféléket ezeknek az állatoknak a takarmányához is használják. A mepanipirim esetében a cukkinira történő alkalmazás engedélyezését kérelmezték. A protiokonazol esetében a fejes salátára és a kelbimbóra való alkalmazás engedélyezését kérelmezték. A piridalil esetében a paradicsomra, a padlizsánra, a paprikára, a kabakosokra (nem ehető héjú) a salátára és a gyapotmagra való alkalmazás engedélyezését kérelmezték. A tiakloprid esetében a póréhagymára és az újhagymára történő alkalmazás engedélyezését kérelmezték. A trifloxistrobin esetében a fejes káposztára, a zellerre, a feketeáfonyára, a fejes salátára, a fűszernövényekre és a kelbimbóra való alkalmazás engedélyezését kérelmezték.
(4)
A 396/2005/EK rendelet 6. cikkének (2) bekezdésével összhangban kérelmeket nyújtottak be a flufenoxuronnak teára, a fluopicolidnak paprikára és a trifloxistrobinnak a golgotavirág gyümölcsére való alkalmazásának engedélyezése iránt is. A flufenoxuron teacserjékre való alkalmazása Japánban magasabb maradékokat eredményez, mint a III. mellékletben jelenleg meghatározott megengedett szermaradék-határérték. A japán tea importját sújtó kereskedelmi akadályok elhárítása céljából magasabb határértéket kell megszabni. A fluopicolid paprikacserjékre való alkalmazása az USA-ban magasabb maradékokat eredményez, mint a III. mellékletben jelenleg meghatározott megengedett szermaradék-határérték. Az amerikai paprika importját sújtó kereskedelmi akadályok elhárítása céljából magasabb határértéket kell megszabni. A trifloxistrobinnak a golgotavirág gyümölcsére való alkalmazása Kenyában magasabb maradékokat eredményez, mint a III. mellékletben jelenleg meghatározott megengedett szermaradék-határérték. A kenyai golgotavirág gyümölcsének importját sújtó kereskedelmi akadályok elhárítása céljából magasabb határértéket kell megszabni.
(5)
A 396/2005/EK rendelet 8. cikkével összhangban az érintett tagállamok értékelték e kérelmeket, majd az értékelő jelentéseket továbbították a Bizottságnak.
(6)
Az Európai Élelmiszer biztonsági Hatóság (a továbbiakban: a Hatóság) megvizsgálta a kérelmeket és az értékelő jelentéseket, különösen a fogyasztókat és adott esetben az állatokat érintő kockázatokat, és indokolással ellátott véleményeket adott ki a javasolt megengedett szermaradék-határértékekről (3). E véleményeket továbbította a Bizottságnak és a tagállamoknak, valamint hozzáférhetővé tette őket a nyilvánosság számára.
(7)
A Hatóság indokolással ellátott véleményeiben arra a következtetésre jutott, hogy az adatokra vonatkozó valamennyi követelmény teljesült, és a fogyasztók biztonsága szempontjából - 27 különleges európai fogyasztói csoport fogyasztói expozíciós szintjének megfigyelése alapján - a megengedett szermaradék-határértékekre vonatkozóan kérelmezett módosítások elfogadhatók. A Hatóság figyelembe vette az anyagok toxikológiai tulajdonságaira vonatkozó legfrissebb információkat. Sem az ilyen anyagokat tartalmazó élelmiszereken keresztül az anyagoknak egész életen át tartó kitettség, sem az érintett termények túlzott fogyasztása által okozott rövid ideig tartó kitettség nem utalt a megengedhető napi bevitel (acceptable daily intake, ADI) vagy az akut referenciadózis (acute reference dose, ArfD) meghaladásának kockázatára. Ahol a Hatóság két egymástól eltérő „kockázatkezelési lehetőség” gyanánt két különböző szermaradék-határértéket javasolt ugyanazon növényvédőszer/termék kombinációra, a Bizottság a 396/2005/EK rendelet (5) preambulumbekezdésével összhangban mindig a kisebbik határértéket választotta. A flufenoxuron és a tea esetében az engedélyezett használatra vonatkozóan Franciaországtól kapott kiegészítő információk lehetővé tették annak a következtetésnek levonását, hogy az új határérték nem vezet krónikus egészségügyi kockázathoz.
(8)
A Hatóság indokolással ellátott véleménye alapján és a tárgy szempontjából jelentős tényezőket figyelembe véve a megengedett szermaradék-határértékekre vonatkozóan kérelmezett módosítások megfelelnek a 396/2005/EK rendelet 14. cikke (2) bekezdésében megfogalmazott követelményeknek.
(9)
A 396/2005/EK rendeletet ezért ennek megfelelően módosítani kell.
(10)
Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével, és sem az Európai Parlament, sem a Tanács nem ellenezte őket,
ELFOGADTA EZT A RENDELETET:
1. cikk
A 396/2005/EK rendelet II. és III. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. október 28-án.

Labels: 0
3
17
20